53 
Struthionis cameli oculus. 
Struthio camelus aves inter omnes mihi notas absolute maximo 
gaudet oculo, equino non magnitudine solum, sed habitu etiam externo 
et proportione partium quam simillimo, reliquis avibus quoad oculum a 
quadrupedibus multo magis differentibus. Palpebrae autem nudae, admo- 
dum mobiles, setis nigris, acutis, rigidissimis, ciliarum adinstar, in 
margine praediti, humanarum palpebrarum aliquam speciem prae se 
ferunt. 
( 
Bulbus subglobosus, circa corneam paululum complanatus. Sclerotica 
pro amplitudine tenuis, priora et posteriora versus crassior, quam circa 
aequatorem globi, duabus praesertim laminis facile separabilibus conflata. 
Lamina ejus exterior e vagina nervi optici oriens, fibrosa, alba, ad cor- 
neam usque extensa; lamina interior crassior, cartilaginea, e nigro coe- 
rulea, pellucida, elastica, prope nervum opticum et annulum osseum mar- 
gine rotundata distincte terminata. 
Annulus osseus, bulbi ratione habita angustus, complanatus, externe 
lamina alba fibrosa, interne membrana tenui, fusca e lamina cartilaginea 
procedente tegitur; ante ligamento annulari nigro, firmo, corneae 
margine connectitur. Cornea magna rotunda, admodum prominens, 
crassa et firma; superficies ejus interna vix amplior externa. 
Choroidea tenuis, atra; corona ciliaris lata; plicae ciliares admodum 
prominentes numerosae, versus lentem pauciores, crispae, undulatae, abe- 
unt in processus ciliares longos, validos, crassiusculos , pigmento atro 
tanquam lamina propria satis densa involutos, qua ablata albissimi cernun- 
tur. Circulus ciliaris sclcroticae tam arcte adhaeret, ut canalis Fontanae 
plane nullus appareat. 
I 
Iris badia, fere plana, crassiuscula , coriacea, cum choroidea fir- 
miter connata. Uvea aterrima; pupilla circularis. 
Nervus opticus satis crassus ad latus externum scleroticae inseritur; 
oblique bulbo accedens. ^) • 
Basis pectinis quasi patellam refert, albam, ovalem, lineas octo lon- 
gam et quinque latam, crassam, a choroidea, supra quam eminet, re- 
tina interposita, distincte disterminatam. 
i) Memoires pour servir i 1’hist. nat. des. anim. T. II. p. 280. Strutionis cameli ocu- 
lus cum oculo humano a Perrault comparatur observante jam Aristotele Stru- 
thionem medium tenere quadrupeda inter et aves. 
i) Non interne ut apud Haller EI. Phys. L. XVI. Sect. It. §. 3, ubi Parisini citantur. 
14 
